paragraph_text: Grand Theft Auto: San Andreas (skraćeno: GTA: SA) jest akcijsko-avanturistička sandbox videoigra, proizvođača Rockstar North (Velika Britanija) i izdavača Rockstar Games, igra GTA serijala i treća igra GTA 3 ere. Ovo je treća igra u serijalu s 3D formatom. Za PlayStation 2 izašla je u listopadu 2004., a nakon toga za Xbox i Microsoft Windows (PC) u srpnju 2005. U prosincu 2008. izašla je za Xbox 360, a za PS 3 u prosincu 2012., a postigla je jak odaziv i veliku prodanost na svim platformama. To je najprodavanija igra za PlayStation 2 svih vremena. Prethodnik GTA: San Andreas jest GTA: Vice City, a sljedeće su igre u serijalu GTA: Liberty City Stories (2005.) i GTA: Vice City Stories (2006.).